polyglot-tagger/wikipedia-language-snippets-filtered huggingface dataset:
స్వామి రంగనాథానంద పశ్చిమ బెంగాల్‌లోని బేలూరులోని రామకృష్ణ మిషన్ ప్రధాన కార్యాలయంలో తన జీవితపు చివరి రోజులను గడిపారు. అతను కోల్‌కతాలోని వుడ్‌ల్యాండ్స్ మెడికల్ సెంటర్‌లో 3:51 గంటలకు మరణించాడుకార్డియాక్ అరెస్ట్ కారణంగా 25 ఏప్రిల్ 2005, సోమవారం సాయంత్రం. ఆయన వయసు 96. అతని మృతదేహాన్ని ఆ రోజు బేలూర్ మఠంలో దర్శనం కోసం ఉంచారు, మరుసటి రోజు దహనం చేశారు. డిసెంబర్ 2008లో కోల్‌కతాలో స్వామి రంగనాథానంద 100వ జయంతిని పురస్కరించుకుని రూ.5 విలువ గల పోస్టల్ స్టాంపును ఇండియా పోస్ట్ విడుదల చేసింది.
స్వామి రంగనాథానంద రామకృష్ణ మఠానికి చెందిన హిందూ స్వామి . అతను రామకృష్ణ మఠం మరియు మిషన్‌కు 13వ అధ్యక్షుడిగా పనిచేశాడు.
రాజారామమోహనరావు విలక్షణమైన కథావస్తువుతో క్లుప్తంగా కథలు, నవలలు రాయడంలో సిద్ధహస్తులు. ఆయన పలు పురస్కారాలు పొంది, నవలల పోటీల్లో, కథల పోటీల్లో విజయాలు సాధించారు. తెలుగు పుస్తకాలను ఇతర భాషల్లోకి అనువాదం చేశారు. తెలుగులో ప్రఖ్యాతమైన నవలలను పాఠకులకు "నవలా హృదయం" శీర్షికన పరిచయం చేశారు.
వి.రాజారామమోహనరావు ప్రముఖ రచయిత, అనువాదకుడు, సాహితీవిమర్శకుడు. పలు పత్రికల్లో అసంఖ్యాకమైన ముద్రిత రచనలు, ఎన్నో బహుమతులు పొందిన ఆయన తెలుగు సాహిత్యంలో తనదైన స్థానాన్ని సాధించుకుంటున్నారు. కథారచయిత, విమర్శకునిగానే కాక తెలుగు సినీవిమర్శలో కూడా తనదైన ముద్రవేశారు ఆయన.
అంతర్జాలాన్ని ఈసడించేవారు. ఆఁ దాన్ని ఎవరు చూస్తున్నారు అనేవారు, దాన్ని అసహ్యించుకునేవారు మనకున్నారు. పెద్దతరం వారిని తప్పు పట్టడం కాదు కాని వారి కాలానికే అందుబాటులో ఉన్న సాంకేతికను ఆహ్వానించలేకపోవడం వల్ల వారిని వారు వెనుకటి కాలానికి పోయిన వారుగా ప్రకటించుకుంటున్నట్లు లెక్క. ఇక సమక్షంలో పొగడి వెనుకనుండి తెగడే గోడమీది పిల్లులు కూడా మనకున్నాయి. వారిని ఉజ్జగించడంమంచిది. కాని పెద్దతరంలో కూడా కొందరు ఇంటర్ నెట్ ప్రభావాన్ని ఫేస్ బుక్ సామాజిక పరిణామ శక్తిని గ్రహించిన వారున్నారు. తెలుగు కవిత్వానికి కూడా ఒక కొత్త మాధ్యమం కొత్త యుగం వచ్చినదని గ్రహించినవారున్నారు. మొదట ఫేస్ బుక్ ప్రయత్నాన్ని కవిసంగమాన్ని నిరసించినవారు కూడా క్రమంగా దీని శక్తిని గ్రహిస్తున్నారు. ఇది ఒక కొత్త ఒరవడి అని తెలుసుకుంటున్నారు. ఇది ఆహ్వానించదగిన పరిణామం. నిన్నగాక మొన్న జరిగిన కవిసంగమం కవిత్వపు పండుగ చాలా ఆనందాన్ని కలిగించింది. కొత్తతరం సంగతి అలా ఉంచి పాత తరానికి కూడా అంతర్జాల మాధ్యమానికి ఉన్న శక్తిని గురించి తెలుగు కవిత్వపు కొత్త ఉనికిని గురించి తెలియజెప్పడంలో ఈ పండుగ సఫలం అయిందని భావించవచ్చు.
ఒక కవి తన కవితను రాసిన తర్వాత ఏ మాత్రం ఎడం లేకుండా అంటే రాత్రి కవితను రాస్తే తెల్లవారి పాటికి తన బృందంలోని సుమారు 200 మంది కవిత్వంపైన ప్రేమ ఉన్న పాఠకులకు అందేలా చేస్తున్నాడు. ఇది ఫేస్ బుక్ వేదిక మీద సాధ్యం అవుతూ ఉంది. అంతే కాదు దీని విజయం ఏమంటే ఆకవికి చాలా విలువైన అభిప్రాయ మాల మరుసటి రోజు సాయంత్రానికి తెలిసి పోతూఉంది. ఒక కవితకు సుమారు వందకు పైగా అభిప్రాయ ప్రకటనలు ఒక్కరోజులో రావడం ఒక్కరోజులో కొన్ని వందలమంది సాధారణ పాఠకులు కాక కవిత్వం కోసం ఉన్న ప్రత్యేకమైన పాఠకులు ఆ కవితను చదవడం మామూలు విషయం కాదు. ఆ కవికి వచ్చే ప్రోత్సాహం కాని సంతోషం కాని ఇంతకు ముందు సంప్రదాయ పద్ధతుల్లో అచ్చుపుస్తకం ద్వారా రావడం అన్నది కలలో కూడా ఊహించడానికి సాధ్యం కానిది. కవికి వచ్చే స్థితిని కాస్సేపు పక్కకు పెట్టి కవిత్వానికి వచ్చే స్థితిని గురించి ఆలోచిస్తే మరింత సంతోషకరంగా కనిపిస్తూ ఉంది. కవిత్వ వ్యాప్తి ఇబ్బడి ముబ్బడిగా మునుపెన్నడూ లేని వేగంతో వ్యాప్తి చెందుతూ ఉంది. ఇది తెలుగు సాహిత్య కారులు అందరూ సంతోషంగా గర్వించదగిన విషయం.
అయితే కవిసంగమం కన్నా ముందే కొన్ని బ్లాగు పత్రికలు తెలుగు కవిత్వాన్ని అంతర్జాల ప్రపంచంలోనికి తీసుకుపోయాయి. పన్నెండు సంవత్సరాలుగా వస్తున్న తెలుగు బ్లాగు పత్రికలు మనకు ఉన్నాయి. ఈమాట, అనే పత్రిక వీటిలో చాలా పాతదిగా కనిపిస్తూ ఉంది. బ్లాగుల హారాలు జల్లెడ, కూడలి కూడా తెలుగు కవిత్వానికి మంచి వ్యాప్తిని తీసుకువచ్చాయి. వీటి ప్రభావాన్ని కూడా తక్కువగా అంచనా వేయలేము. ఇటీవల వచ్చిన సారంగ, వాకిలి, విహంగ వంటి పత్రికలు కూడా మంచి వ్యాప్తికి కారణం అవుతున్నాయి. కాని బ్లాగుకు కొన్ని పరిమితులున్నాయి. అవేమంటే నాకు ఒక బ్లాగు ఉందన్న సంగతి తెలిసిన వారు నా గురించి తెలిసినవారు మాత్రమే నా బ్లాగులో ఉన్న కవితలను చదువుతారు. అక్కడ ఒక సమాజం అనేది ఉండదు. మూకుమ్మడిగా ఒకే సారి ఒక గుంపుగా అందరికీ చేర్చే వీలు ఉండదు. కాని ఫేస్ బుక్ గ్రూపులో ఈ సౌకర్యం ఉంది. కవిత్వ వేదికగా ఫేస్ బుక్ ప్రయోగం చాలా విజయవంతం అయినదని చెప్పవచ్చు. ముఖ్యంగా కవిసంగమం ప్రయోగం తెలుగు కవిత్వానికి కొత్త ఒరవడిని సృష్టించింది.
తెలుగులో ఒక కవి సుమారు ఒక పది పదిహేను సంవత్సరాల పాటు కవిత్వం రాసి లేదా ఒక ఏడాదిలో రాసిన కవితలను అన్నింటిన ఒక కవితా సంకలనంగా తెచ్చి, మరికాస్త కష్టపడి దానికి డబ్బుఖర్చూ పెట్టి పుస్తకావిష్కరణ చేయిస్తాడు. ఎవరో ఒక మంచి అనుభవజ్ఞుడో పేరున్నవాడో వచ్చి దాన్ని ఆవిష్కరిస్తాడు. రెండో రోజు పేపర్లో వార్త వస్తుంది. కాని ఆ పుస్తకాన్ని ఎవరు చదువుతారు. సదరు కవే ఒక వంద కాని రెండు వందల కాపీలు కాని తనకు తెలిసనవారికి పోస్టులో, ఆ ఖర్చులూ ఆయనే పెట్టుకొని పంపిస్తాడు. ఆ వందమందిలో కనీసం ఒక పాతిక మంది దాన్ని చదువుతారో లేదో. అందులో ఒక నలుగురు ఆయిదుగురు కాస్త వ్యక్తిగత క్రమశిక్షణ, మంచి బుద్ధీ ఉన్నవారు. మీ కవితలు బాగున్నాయని ఒక నెలకో ఏడాదికో ఉత్తరం రాస్తారు. దానికి ఈ అల్పసంతోషి అయిన కవి ఎంతో సంతోషిస్తాడు.
కవిసంగమం ఫేస్ బుక్ కవిసంగమం సమూహం చిన్ని ప్రయత్నంతో 2012 లో ప్రారంభం అయింది. ప్రముఖ కవి యాకూబ్ దీనికి నాంది పలికారు. అంతర్జాలంలో ఉన్న సౌకర్యాన్ని వినియోగించుకొని ఫేస్ బుక్ చేస్తున్న వివిధమైన సామాజిక చలనాలను గమనించి తెలుగు కవులకు ఒక మంచి వేదికగా దీన్ని మలచుకోవచ్చు అనే ఆలోచన ఈయన దీనిని రూపొందించారు. అతనికి వ్యక్తిగతంగా పాతిక ఏండ్లుగా పరిచయమైన కవి ప్రపంచాన్ని ముఖ్యంగా ఇప్పుడిప్పుడే గొంతువిప్పుతున్న వారు ఆధునిక నెట్ ప్రపంచాన్ని తెలుసుకున్న యువతీ యువకులైన కవులను ఒకచోటికి తేగలిగారు. ఈ రెండు సంవత్సరాలలో ఇది బాగా వ్యాప్తి చెందినది. ఇప్పటివరకున్న వివరాల ప్రకారం 200 మందికి పైగా కవులు, 4,300 మందికి పైగా కవితాభిమానులు ఈ వేదికలో పాలుపంచుకుంటున్నారు.
కవిసంగమం అనేది ఫేస్ బుక్ సామాజిక మాధ్యమంలో తెలుగు కవిత్వాన్ని విస్తరించే ప్రయత్నం చేస్తున్న సమూహం పేరు. కవిసంగమం ఫేస్ బుక్ కవిసంగమం సమూహం 2012లో ప్రారంభం అయింది. ప్రముఖ కవి యాకూబ్ దీనికి నాంది పలికారు. తాము రాసిన కవిత్వాన్ని గ్రూపు వేదికగా మిత్రులతో పంచుకోవడం, సలహాలూ సూచనలూ తీసుకోవడంతో కవిత్వ రచనపై ఇష్టాన్ని పెంచడంతో పాటు మెళకువలు తెలుసుకోవడం, నైపుణ్యాలను మెరుగుపరచుకోవడం దీనిలో ప్రధానంగా జరుగుతుంది. ప్రతిరోజూ ప్రత్యేక అంశాన్ని పిన్ పోస్టు చేయడం ద్వారా అవగాహన కల్పించడం మరో విషయం. అంతర్జాలంలోనే కాకుండా ప్రత్యక్షంగా కలుసుకుని నెలనెలా కవిత్వం పఠనం చేయడం, ప్రముఖ కవులనూ వారి కవిత్వాన్నీ పరిచయం చేయడం, కవిత్వ సంభంధ కార్యక్రమాలను నిర్వహించడం దీనిలోని ప్రధానాంశాలు.
తెలుగు కవులకు నిన్న మొన్నటిదాకా ఉన్న పరిస్థితి ఇది. కాని కవిసంగమం ఈ పరిస్థితిన బద్దలు కొట్టింది. ఈ పరిస్థితిని బద్దలు కొట్టింది నిజానికి ఫేస్ బుక్ అంటే అంతర్జాల పరిజ్ఞానం. ఈ పరిజ్ఞానాన్ని ఒడిసిపట్టి ఆధునిక తెలుగు కవిత్వానికి దీన్ని ఒక వేదికగా మలచిన ఘనత నిస్సందేహంగా యాకూబ్ కు దక్కుతుంది. దీనితర్వాత కవిసంగమంలో భాగం కాని వారు కూడా ఫేస్ బుక్ లో తమ కవిత్వన్ని పెడుతున్నారు. బ్లాగుల్లో పెడుతున్నారు. ఈ కవితలు కూడా భాగస్వామ్యం రీత్యా కవిసంగమం లోనికి వస్తున్నాయి. అంతే కాదు గూగులమ్మను అడిగి తెలుగు కవిత్వాన్ని గురించి తెలుసుకోవలనుకున్నవారికి కూడా కవిసంగమంలోని కవుల వివరాలు కవితలు అందుబాటులోనికి వస్తున్నాయి.
కవిత్వంతో ఒక సాయంత్రం పేరుతో కవిసంగమం ఆధ్వర్యంలో ప్రతినెలా ఒక సాయంత్రంపూట ఎంపిక చేసిన ఐదుగురు కవుల కవిత్వమూ వారి కవిత్వ నేపథ్యంతో ఒక కార్యక్రమం జరుగుతుంది.
అలాగే ప్రతిరోజూ కవిసంగమంలో ఒక శీర్షికను రాయించడం కూడా ఒక కొత్త ఒరవడి. నౌడూరి మూర్తి, అఫ్సర్, వాడ్రేవు చినవీరభద్రుడు, హెచ్చార్కె, నారాయణస్వామి వెంకటయోగి, కెక్యూబ్ వర్మ, ఎం.నారాయణ శర్మ, అబ్దుల్ వాహెద్, రాజారామ్ తూముచర్ల, అన్నవరం దేవేందర్‌ వంటి ఉద్దండులయిన వారితో పాటు కొత్తతరం శారద శివపురపు, విరించి విరివింటి, కట్టా శ్రీనివాసరావు, అరుణ గోగులమండ లతో కూడా రాయిస్తూ వారిని కవిత్వ విమర్శకులుగా పరిచయం చేయడం కూడా తెలుగుకవిత్వానికి మంచి కాంట్రిబ్యూషనే.
అనుభంద కార్యక్రమం : కవి వర్చస్వి కవితాసంపుటి ‘‘లోకాస్సమస్తా’’ ఆవిష్కరణ జరిగింది. దీనిలో రాళ్ళబండి కవితాప్రసాద్, సినీనటులు, కవి, రచయిత ఎల్. బి. శ్రీరామ్ పాల్గొన్నారు.
భృగువు కుమారుడు చ్యవనుడు. చ్చవనుని పుత్రుడు అప్రవానుడు.అప్రవానునకు బుచి యగు భార్య వలన ఔర్వ మహర్షి జన్మించాడు. బుచి యూరువు మరుగున పుట్టిన బిడ్డడగుటచే అతడు ఔర్వువయాడు. ఔర్వుడు బాల్యము నుండియు తపస్సులో మునిగి యుండెడివాడు. అతని తపశ్శక్తి అనలముగా మారినది. ఆ అగ్ని వలన ఉపద్రవము కలుగునని అతని పితృదేవతలు ఔర్వుని చేరి కుమారా?
నీ తపోశ్శక్తిచే జనించిన అగ్నిని సముద్రమున విడిచిపెట్టు.అది సముద్రమును దహించును.లేకున్న ఉపద్రవములు కలుగును అని పలకగా ఔర్వుడు దానిని సముద్రమున విడిచిపెట్టాడు. అది ఔర్వానలమై గుర్రం ముఖంతో సముద్ర జలమును త్రాగనారంభించెను. అదే బడబానలం. అనంతరం ఔర్వుడు బ్రహ్మచర్యవ్రత పరిపాలనము చేయసాగాడు. అంత దేవతు, రాక్షసులు ఆ మహర్షి వద్దకు వచ్చి పెండ్లి చేసికొని పిల్లలను కనుమని పలికారు. అతడు అందుకు అంగీకరింపలేదు. అతని బ్రహ్మచర్య దీక్షకు అచెచరువంది హిరణ్యకశిపుడు శ్రద్ధాభక్తులతో ఆ మహర్షి నమస్కరించి శిష్యునిగా స్వీకరించమని కోరాడు. ఔర్వుడు సంతసించి హిరణ్యకశిపునకు కోరిన వరాలిచ్చి సంతుష్టిపరచి శత్రుభీతి ఉందదని అభయమిచ్చి పంపాడు.
ఔర్వుడు తన తపోమహిమచే ఒక కుమార్తెను సృష్టించాడు. ఆమెను తన మోకాలి నుండి సృజింపచేశాడు. ఆమెకు 'కందని' అని నామకరణం చేశాడు. కందని అందగత్తె గాని కటుభాషిణి. సుగుణఖనియే కాని కలహప్రియ.ఆమె పెరిగి పెద్దదైంది. యుక్తవయస్సు రాగానే ఆమెను దర్వాసునకు యిచ్చి వివాహం చేశాడు తండ్రి. కుమార్తెను అల్లుని వద్ద విడిచి తాను తన ఆశ్రమానికి వెళ్లిపోయాడు. దుర్వాసుడు తన భార్యయగు కందనితో సమస్త భోగములు అనుభవింపసాగాడు.తనే కోపి.తనకన్న తన భార్య మరీ కోపి. కలహప్రియ.కటుభాషిణి కావడంతో ఆమె బాధ భరించలేక ఆ మహర్షి ఆమెను భస్మం చేశాడు.ఆ విషయం మామయగు ఔర్వ మహర్షికి తెలియగా వచ్చి అల్లుని నిందించి అవమానాల పాలగుదవని శపించాడు.
సగరుడు చాలాకాలం రాజ్యం చేసి చివరకు ఔర్వుని చేరి తత్త్వముపదేసించమని అర్థించాడు. అంత ఆ మహర్షి అనేక విషయాలు తెలిపాడు.ఔర్వునికి తెలియని విషయాలు వేవు.అతడు మేధావి అస్థలిత బ్రహ్మచారి.తపోనిధి.ఉపకారి.అటువంటి మహర్షి చరిత్ర నిజంగా చాలా గొప్పది.
ఈ ప్రాంతం తొలి రోజుల గురించి చారిత్రక ఆధారాలు లభ్యం లేవు. కానీ ఇక్కడి ప్రజల జానపదాలలో ఎన్నో కథలు, కథనాలు వినిపిస్తాయి. కుట్టనాడ్ గురించి మహాభారతంలో ప్రస్తావన ఉంది; వనవాస-అజ్ఞాతవాసాల సమయంలో పాండవులు ఈ ప్రదేశాన్ని సందర్శించారనీ, అప్పుడిదంతా అడివి ప్రాంతమనీతెలుస్తుంది. తరువాతి కాలంలో అది అజ్ఞికి భస్మమై చుట్టనాడ్ అని పిలువబడేది. కాలక్రమేణ, చుట్టనాడు కుట్టనాడయింది. నేటికీ భూమిని తవ్వగా నల్లని బూడిద బయట పడుతుంది. ఇది మహా దావానలంకి సాక్ష్యం. ఇక్కడి ప్రదేశాల పేర్లు కారి అనే పదంతో ముగుస్తాయి. ఉదాహరణకు రామన్కారి, పుత్తుక్కారి, ఊరుక్కారి, మిత్రకారి, మంపుఴకారి, కైనకారి, చతుర్థియకారి, చెన్నంకారి. ఒకప్పుడు కుట్టనాడు సముద్రతలం కింద ఉండేదని కూడా ఒక నమ్మకం ఉంది. ఇక్కడ భూమిలో దొరికే గవ్వలు, చిప్పలు ఈ విషయాన్ని ధృవీకరిస్తాయి.
చేర సామ్రాజ్యకాలంలో కుట్టనాడుకు ఎంతో ప్రాముఖ్యత ఉండేది. ఈ రాజవంశంలోని రాజు చేరన్ ౘెంగుత్తవన్ తన రాజ్యాన్ని కుట్టనాడు రాజధానిగా చేసుకుని పాలించాడనడానికి ఆధారాలున్నాయి. ఆ కాలంలో ఇది ప్రముఖ బౌద్ధ క్షేత్రం. ఈ విధంగా ఈ క్షేత్రం పేరు వెనుక మరో చరిత్ర ఉంది. బుద్ధనాడే కుట్టనాడయిందని మరో కథనం ప్రచారంలో ఉంది.
కుట్టనాడుకేరళలోని ఆలెప్పీ, పత్తనాంతిట్ట, కోట్టయం జిల్లాలలో విస్తరించి ఉన్న ప్రదేశం. ఇక్కడి ప్రకృతి రమణీయతకూ, వరి పొలాలకూ, భౌగోళిక వింతలకూ ఇది ప్రసిద్ధి. ఇది దేశంలోనే అతి తక్కువ ఎత్తులో ఉన్న ప్రాంతాలలో ఒకటి. ఇక్కడ పంటపొలాలు సముద్రతలం కన్నా అడుగున ఉండటం విశేషం. దక్షిణ భారతదేశ చరిత్రలో ఈ ప్రదేశానికి ఎంతో ప్రాముఖ్యత ఉంది.
సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది.లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి.ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది.గ్రామంలో తారు రోడ్లు, కంకర రోడ్లు ఉన్నాయి.
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు వేలంగిలో ఉన్నాయి.
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వేళంగిలోను, ఇంజనీరింగ్ కళాశాల రామచంద్రపురంలోనూ ఉన్నాయి. సమీప వైద్య కళాశాల కాకినాడలోను, మేనేజిమెంటు కళాశాల, పాలీటెక్నిక్‌లు రామచంద్రపురంలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల కాకినాడలో ఉన్నాయి.
ఈమె విజ్ఞాన శాస్త్రంలో స్నాతక, స్నాతకోత్తర విద్యను బెంగుళూరు విశ్వవిద్యాలయం నుండి పొందారు. స్నాతకోత్తర విద్యలో బయోకెమిస్ట్రీ ముఖ్యమయిన విషయమయినప్పటికీని ఈమె ఇతర విజ్ఞాన విషయాలలో కూడా అభిరుచిని చూపారు. ఈ ఆసక్తి తరువాతి రోజుల్లో విద్యాభ్యాసానికి ఆమెకెంతో దోహదపడింది. న్యూయార్క్ లోని సిటీ యూనివర్సిటీ నుండి పీహెచ్‍డీలో క్వాంటం కెమిస్ట్రీను విషయంగా తీసుకున్నపుడు ఎలాంటి ఇబ్బందీ రాలేదు. ఈ పీహెచ్‍డీను ఈమె డేవిడ్ బెవెరిజ్ అనే ప్రొఫెసర్ నేతృత్వంలో చేసింది. ఆ తరువాత ఈమె పోస్ట్-డాక్టరల్ ఫెలోగా నోబెల్ గ్రహీత క్వాంటం కెమిస్ట్రీ పరిశోధనలో సుపరిచితుడయిన కార్నెజీ మెలన్ యూనివర్సిటీ, పిట్స్‍బర్గ్ ప్రొఫెసర్ జాన్ పోపుల్ అధీనంలో చేరింది. ఆ తరువాత స్వదేశానికి తిరిగి వచ్చి ఐఐఎస్సీలో మోలెక్యూలార్ బయోఫిజిక్స్ విభాగంలో పోస్ట్-డాక్టరల్ ఫెలోగా చేరి, కాలాంతరంలో అక్కడే ఉపాధ్యాయురాలుగా మారింది.
సరస్వతీ విశ్వేశ్వర బెంగుళూరులోని భారతీయ విజ్ఞాన సంస్థలోని మోలెక్యూలార్ బయోఫిజిక్స్ విభాగంలో ప్రొఫెసర్ గా పనిచేస్తున్నారు. ఈవిడ పని చేసేది కాంప్యుటేషనల్ బయాలజీ మీద. ఈమె పరిశోధన ప్రధానంగా జీవవ్యవస్థలలోని నిర్మాణ-నిర్వాహక సంబంధాలను విశదీకరించడం పై జరుగుతున్నది. ప్రోటీన్ లాంటి స్థూలాణువుల పనితనాన్ని కాంప్యుటేషనల్, గణిత పద్ధతులను వాడుతూ అర్థం చేసుకోవటం ఇందులోని ముఖ్యమయిన అంశం. ఇది ఎన్నో సవాళ్ళతో కూడుకున్న పరిశోధన. ఒక వైపు నుండి జీవవ్యవస్థలను సాంప్రదాయక పద్ధతులలో క్షుణ్ణంగా పరిశీలించడం, మరో వైపు నుండి జీవవ్యవస్థలను సమగ్రంగా పరిశీలించేందుకు అత్యాధునిక పద్ధతులను కనుగొనడం. ఇలా చేసేందుకు ఈవిడ జీవవ్యవస్థలు, అణువులకు సంబంధించిన రసాయన సూత్రాలు, భౌతిక-గణిత సిద్ధాంతాలను తీవ్ర స్థాయిలో ఉపయోగించారు.
ఈమె కర్నాటకలోని ఒక చిన్న పట్టణంలో పుట్టి పెరిగారు. ఈమెకు అన్నదమ్ములు-అక్కచెళ్ళెళ్ళు హెచ్చు. వీరిది ఒక చిన్న మధ్య తరగతి ఉమ్మడి కుటుంబం.అప్పుడే భారతదేశానికి స్వాతంత్ర్యం వచ్చిన తొలిరోజులు. ఈమె మామయ్యలు స్వాతంత్ర్య సంగ్రామంలో పాలుపంచుకొన్న విషయం తల్లి ద్వారా వినేది. తాత ఉపాధ్యాయుడు కావడం వలన ఇంటిల్లిపాదికీ చదువంటే మక్కువ ఉండేది. ఈమె తండ్రి అయితే ఆడ-మగ తేడా లేకుండా విద్య అందాలని అభిలషించేవాడు. ఈ విధంగా ఈమెకు ఒక పక్క సాంప్రదాయ కుటుంబ విలువలు, మరో పక్క స్త్రీ-పురుష వివక్షలేని ఆధునిక విద్య సమకూరాయి.
ఆమె పోస్ట్-డాక్టరల్ ఫెలో నుండి క్రమంగా ఐఐఎస్సీలోనే ఉపాధ్యాయురాలిగా స్థిరపడింది. ప్రస్తుతం అక్కడ ప్రొఫెసర్ గా వ్యవహరిస్తున్నది. ఈమె కింద ఎంతో మంది విద్యార్థులు పీహెచ్‍డీ పూర్తి చేస్తున్నారు. పరిశోధనలంటే ఈమెకెంతో మక్కువ.
ఆడ కుందేలు యద లేదా గర్భధారణ సూచనలు వెల్లడించినప్పుడు, మగ కుందేళ్ళ బోను లోకి ప్రవేశపెడతారు. ఆడ కుందేలు జతకట్టే సరైన సమయంలో ఉంటే తోక ఎత్తి మగ కుందేలును జతకట్టడానికి ఆహ్వానిస్తుంది. జతకట్టే ప్రక్రియ విజయవంతగా పూర్తవగానే మగ కుందేలు ఒక ప్రక్కకు పడిపోతుంది, ఒక నిర్ధిష్టమైన ధ్వనిని చేస్తుంది. ఒక మగ కుందేలును వారంలో మూడు లేదా నాలుగు రోజులకి మించి జత కట్టే కార్యక్రమంలో ఉపయోగించకూడదు. అదే విధంగా మగ కుందేలును రోజుకు రెండు లేదా మూడు సార్లుకి మించి జతకట్టు కార్యక్రమంలో ఉపయోగించకూడదు. జతకట్టు కార్యక్రమంలో పాల్గొన్న మగ కుందేళ్ళకు సరిపడినంత విశ్రాంతి, మంచి పోషకాహారము ఇవ్వాలి. కుందేళ్ళ సమూహంలో ప్రతి పది ఆడ కుందేళ్ళకు ఒక మగ కుందేలుని ఉంచాలి. ఒకటి లేదా రెండు మగ కుందేళ్ళని అదనంగా కుందేళ్ళ ఫారంలో పెంచవచ్చు. ఏదైనా కుందేలు వ్యాధి బారినపడినప్పుడు అదనంగా పెంచబడిన మగ కుందేళ్ళను జతకట్టే కార్యక్రమంలో ఉపయోగించవచ్చు.
ఆరోగ్యవంతమైన కుందేళ్ళను మాత్రమే సంతానోత్పత్తికి ఎంపికచేయాలి. ఆరోగ్యవంతమైన కుందేళ్ళు చురుకుగా ఉంటాయి. మేత, నీటిని మమూలుగా తీసుకుంటాయి. వీటన్నిటికీ మించి అవి శరీరాన్ని శుభ్రంగా ఉంచుకుంటాయి.ఆరోగ్యకరమైన కుందేళ్ళ బొచ్చు పరిశుభ్రంగా, మెత్తగా, మెరుపు గలిగి ఉంటాయి.
సంతానోత్పత్తికై ఉపయోగించే మగ కుందేళ్ళుకు పైన పేర్కొన్న లక్షణాలతో పాటు స్పష్టమైన బాగా క్రిందికి దిగిన రెండు వృషణాలు బీజకోశములో ఉంటుది .
మగ కుందేళ్ళను ఎంపిక చేసేటప్పుడు, వాటి సంతానోత్పత్తి సామర్ధ్యాన్ని తెలుసు కోవడానికి మగ కుందేళ్ళను ఆడ కుందేళ్ళతో జత కట్టిస్తారు.
పుట్టిని కుందేలు పిల్లల కళ్ళు మూసుకుని ఉంటాయి. వాటి శరీరంపై ఏ విధమైన బొచ్చు ఉండదు. చిన్న కుందేలు పిల్లలు వాటి తల్లి ప్రక్కనే ఆ తల్లిచే తయారుచేయబడిన పడుకపై పడుకొని ఉంటాయి. మామూలుగా తల్లి కుందేలు తన పిల్లలకు రోజుకు ఉదయం ఒక్కసారి పాలిస్తుంది. కాని మనం తప్పనిసరిగా పిల్లలను తల్లి కుందేలు పాలను త్రాగుటకు ప్రయత్నం చేస్తే ఏ విధమైన పాలు తల్లి కుందేల నుండి రావు.తల్లి కుందేల నుండి సరిపడు పాలును త్రాగుచున్న పిల్ల కుందేళ్ళ శరీరము మెరుస్తూ ఉంటుంది. కాని తల్లి కుందేల నుండి సరిపడ పాలు త్రాగని పిల్ల కుందేళ్ళ శరీరము పొడిగాను, ముడతలు పడి ఉంటుంది., వాటి శారీరక ఉష్ణోగ్రత తక్కువగా వుండి అవి బద్ధకంగా ఉన్నట్లు కనిపిస్తాయి.
బ్రాయిలర్ కుందేళ్ళ గర్భధారణ సమయం 28 – 31 రోజులు. ఆడ కుందేలు మగ కుందేలుతో జతకట్టిన 12-14 రోజుల తర్వాత మన చేతివేళ్ళతో వాటి ఉదరాన్ని తాకడం ద్వారా అవి గర్భంతో ఉన్నదీ లేనిదీ మనము తెలుసుకొనవచ్చును. గర్భనిర్ధారణను మన రెండువేళ్ళతో వాటి వెనుక కాళ్ళ మధ్యనగల పొత్తికడుపును స్పర్శించుటద్వారా తెలుసుకొనవచ్చును. ఒక గుండ్రటి గడ్డ వంటిది వ్రేళ్ళకు తగిలితే ఆ కుందేలు గర్భం ధరించిందని భావించాలి. జతకట్టిన 12-14 రోజుల తర్వాత కూడా ఆడ కుందేలు గర్భం ధరించకపోతే వాటిని తిరిగి మగ కుందేలుతో జతకట్టిస్తారు. ఆ విధంగా ఆడ కుందేలు మూడుసార్లు మగ కుందేలుతో జతకట్టించిన తర్వాత కూడా గర్భం దాల్చకపోతే ఆ కుందేలుని ఆ పెంపక కేంద్రం నుండి వేరు చేయాలి .
గర్భనిర్ధారణ జరిగిన తర్వాత వాటికి ఎక్కువ మొత్తంలో అధిక పోషణగల మేతను 100 నుండి 150 గ్రాముల సాధారణ మేత కంటే అధికంగా ఇవ్వాలి. ఆ గర్భం దాల్చిన కుందేళ్ళను 25 రోజుల తర్వాత పిల్లలను కనే బోనులోకి మార్చాలి. కాన్పుకు ఐదు రోజుల ముందు గూడు పెట్టెను బోనులోకి చేర్చాలి. ఎండు కొబ్బరి పీచు లేదా వరిగడ్డిని మెత్తగా బోను క్రింది భాగంలో పేర్చాలి . గర్భస్థకుందేలు తన పొట్టపై నున్న వెంట్రుకలను పీక్కొని, ఒకటి లేదా రెండు రోజులలో ఈనుటకు ముందు, వాటి పిల్లలకు గూడులా ఏర్పాటు చేస్తాయి. ఈ సమయంలో కుందేళ్ళ ప్రశాంతతకు భంగం కలిగించే విధంగా ఏ ఒక్కరిని బోను వద్దకు అనుమతించరాదు.
బ్రాయిలర్ కుందేళ్ళ పెరుగుదల రేటు చాలా ఎక్కువగా ఉంటుంది. మూడు నెలల వయస్సు లోనే రెండు కిలోగ్రాముల బరువు పెరుగుతుంది.
ఇతర మాంసాలతో పోల్చితే కుందేలు మాంసం అధికంగా మాంసకృత్తులు , తక్కువ కొవ్వు కలిగి ఉంటుంది.కనుక పెద్దల నుండి పిల్లల వరకు ఈ మాంసం చాలా అనుకూలమైనది.
కుందేళ్ళలో ప్రత్యేకంగా గర్భధారణ సమయము అంటూ ఏదీలేదు. ఎప్పుడైతే ఆడ కుందేలు మగ కుందేలుతో జత కట్టనిస్తుందో అప్పుడు ఆడ కుందేలుకి గర్భధారణ సమయమని భావించాలి. ఒక్కొక్కప్పుడు ఆడ కుందేలు యోని ఎర్రగా ఉబ్బితే అది యదలు ఉన్నదని భావించాలి. ఎప్పుడైతే మగ కుందేలును యదలో ఉన్న లేదా గర్భధారణ కాంక్షలో నున్న ఆడ కుందేలు వద్దఉంచినపుడు ఆడ కుందేలు వీపుని నొక్కిపెట్టి వెనక భాగాన్ని ఎత్తి చూపిస్తుంది. ఆడ కుందేలు యదలో లేక పోయి నట్లయితే, బోను మూలకు పోయి మగ కుందేలుపై దాడి చేస్తుంది.
కుందేళ్ల పెంపకం ఒక లాభసాటి వ్యాపారం. మన దగ్గరున్న తక్కువ పెట్టుబడితో, చిన్న స్థలంలోనే ఈ కుందేళ్ళ పెంపకం చేయుటవలన ఎక్కువ రాబడి వస్తుంది. కుందేళ్ళు సామాన్యమైన మేతను తిని దానిని అధిక ప్రోటీన్లు గల విలువైన మాంసంగా మార్చుకుంటుంది. మాంసం ఉత్పత్తికొరకే కాకుండా దాని చర్మము, బొచ్చు కొరకు కూడా ఈ కుందేళ్ళను పెంచవచ్చును. స్వంతభూమి లేని రైతులకు, నిరక్షరాస్యులైన యువతకు, స్త్రీలకు ఈ కుందేళ్ళ పెంపకం పార్ట్ టైమ్ ఉద్యోగములా అదనపురాబడిని ఇస్తుంది.
మామూలుగా ఉదయం వేళలో కుందేళ్ళు ఈనడం జరుగుతుంది. ఈనడానికి 15 నుండి 30 నిమిషములు పడుతుంది. ఆ తల్లి కుందేలు ఉదయమే తన పిల్లలను తానే శుభ్ర పరుస్తుంది. ప్రతి రోజు ఉదయమే గూడు పెట్టెను పరిశీలించాలి. చనిపోయిన పిల్లలను గూడు పెట్టె నుంచి తొలగించాలి. గూడు పెట్టెను పరిశీలిస్తున్నపుడు తల్లి కుందేలు కలతచెందుతుంది. అందువల్ల తల్లి కుందేలును గూడు పెట్టె పరిశీలనకు ముందే అక్కడనుంచి తొలగించాలి.
మగ కుందేలు - 5-6 నెలలు (మగ కుందేలు - 5-6 నెలలు వయస్సు వచ్చినప్పటికీ ఒక సంవత్సరము తరువాత మాత్రమే సంతానోత్పత్తి కొరకు .వినియోగించాలి దిని వల్ల నాణ్యతగల కుందేళ్ళను పొందవచ్చు.
జతకట్టిన 25 రోజుల తర్వాత గర్భస్థ కుందేళ్ళ శారీరక బరువు 500-700గ్రాములు పెరుగుతుంది. ఈ పెరిగిన బరువును ఆ కుందేళ్ళను పైకెత్తుట ద్వారా గమనించవచ్చు. గర్భస్థ కుందేలును మగ కుందేళ్ళ వద్దకు పంపినట్లయితే అవి జతకట్టవు.
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
ములగలంపాడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ధర్మాజీగూడెంలోను, ఇంజనీరింగ్ కళాశాల ఏలూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఏలూరులో ఉన్నాయి. సమీప వృత్తి విద్యా శిక్షణ పాఠశాల చింతలపూడిలోను, అనియత విద్యా కేంద్రం లింగపాలెంలోను, దివ్యాంగుల ప్రత్యేక పాఠశాల ఏలూరు లోనూ ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
‘--’, ఆప్షన్ను కేవలం అడ్వొకేట్ ఆన్ రికార్డ్ మాత్రమే ఎంచుకోవాలి. పిటిషనర్ స్వయంగా నమోదు చేసేట్లయితే ‘-’ఆప్షన్ ఎంచుకోవాలి.
తొలిసారిగా తమ పేరు నమోదు చేసేవారు వారి పేరు, అడ్ర స్, వివరాలు, ఇమెయిల్ ఐడి వగైరా సమాచారం తప్పనిసరిగా ఇవ్వాల్సి ఉంటుంది .
అడ్వొకేట్ ఆన్ రికార్డ్ తమ కోడ్ ను యూజర్ ఐడి గా ఇవ్వాలి. తొలిసారిగా తమ పేరు నమోదు చేసే పిటిషనర్లు మాత్రంవారి వివరాలన్నింటినీ పొందుపరిచాకే యూజర్ఐడి , పాస్వర్డ్లను క్రియేట్ చేస్తుంది .
దాన్ని చదివి ‘ ’ బటన్ పై క్లిక్ చేశాకే ముందుకుపోవడానికి అనుమతి లభిస్తుంది . ‘ ’ బటన్ పై క్లిక్ చేస్తే మాత్రం తిరిగి లాగిన్ స్క్రీన్ వస్తుంది .
‘’ ఆప్షన్ ద్వారా ఫైల్ చేసిన కేసు వివరాల్లో మార్పుచేర్పులు చేయవచ్చు. ఐతే కోర్టు ఫీజు వివరాలు అందించనంత వరకే ఇది వీలవుతుంది
ఫైల్ చేసిన కేసులో ఏవైనా లోపాలుంటే, ఆ పిటిషన్దారుకు లేదా అడ్వొకేట్కు ఇ-మెయిల్ ద్వారా సుప్రీం కోర్ట్ రిజిస్టరీ తెలియజేస్తుంది
సుప్రీం కోర్టుకు, ఢిల్లీ హైకోర్టుకుచెందిన రోజువారీ ఆర్డర్లు ఇకపై ఇంటర్నెట్లో , లభ్యమౌతాయి. న్యాయమూర్తులు సంతకం చేసిన వెంఠనేలభ్యమయ్యే ఈ ఆర్డర్లు, ప్రజల సమాచార నిమిత్తం మాత్రమే పనికొస్తాయి. ఎటొచ్చీ ఆఫీసుపరంగా వచ్చే కాపీలు మామూలుగానే లిటిగెంట్లకు అందుతాయి. ఈ సేవ లిటిగెంట్లకు, అడ్వొకేట్లకు ఎంతో వినియోగపడుతోంది. సంబంధిత వివరాల డేటాబేస్ను ఆయా కోర్టులే నిర్వహించుకొంటాయి. ఒకే విషయానికి సంబంధించిన ఆర్డర్లను వెదకడానికి సెర్చి సౌకర్యం కూడా ఉంది. అలాగే కేసు సంఖ్య తెలీకపోయినా, పార్టీ పేరు తెలీకపోయినా కూడా సెర్చి చేసుకోవచ్చు.
ముందుగా, సుప్రీం కోర్ట్ ఆఫ్ ఇండియాస్ కాజ్ లిస్ట్స్ పేజిలో డెయిలీ కాజ్ లిస్ట్ అనే వర్గీకరణ కింద, తేదీలను పొందుపరచిన గడిలో కావలసిన తేదీని ఎంచుకుని, గో అనే దానిపై క్లిక్ చేయండి.
కేసుల స్థితిని చెప్పే వెబ్సైట్ లిటిగెంట్లకు, అడ్వొకేట్లకు సుప్రీం కోర్ట్లోవారి కేసులకు సంబంధించిన స్థితి అంటే, కేసు ముగింపు అయిందా, లేక పెండింగ్లో ఉందా అని ఇంటర్నెట్లో చెబుతుంది. ‘కేసు స్థితి’ అనేది కేసుల తాజా స్థితిని ముగించారా లేక వాయిదా వేసారా, కింది కోర్టు వివరాలు, పార్టీ పేరు, అడ్వొకేట్ల పేర్లు వగైరా సమాచారాన్ని చెబుతుంది. ఒక కేసు వేసిన మరుక్షణం ఆ కేసు స్థితిగతులను వబ్ లో తెలుసుకొనే వీలు ఏర్పడుతుంది. ‘కేసు స్థితి’ అనేది కొర్టు ఇప్పటిదాకా ఆ కేసుకు సంబంధించిన వెలువరించిన వివిధ ఆర్డర్లను కూడా తెలుపుతుంది. ఈ ‘కేసు స్థితి’ అనేది ప్రజలకెంతో సౌకర్యంగా మారిందని చెప్పడానికి వారినించి అందిన అనూహ్యమైన స్పందనే ఉదాహరణ. ఎందుకంటే, ఎక్కడికీ కదలనక్కరలేకుండా కూచున్నచోటే కేసు గురించి అన్ని వివరాలనూ తెలుసుకోగల్గుతున్నారు. దీనివల్ల పనిగట్టుకొని ఢిల్లీ దాకా వెళ్లే ఆగత్యం తప్పిపోయింది.
సుప్రీంకోర్ట్ కూడా ఇగవర్నెన్స్ బాట పట్టింది . భారతీయ పౌరుని ఇంటి ముంగిటికే కోర్ట్ సేవలు అందించడానికి సిద్ధ మైంది . ఈ విషయంగా 2006, అక్టోబరు 2వతేదీ నుంచి సుప్రీం కోర్ట్ ఇఫైలింగ్ సౌకర్యాన్ని ఆరంభించింది . ఎవరైనా సరే, ఇంట్లో కూర్చొని ఇంటర్నెట్ ద్వారా అడ్వొకేట్ అవసరం లేకుండానే ఎలాంటి కేసునైనా ఇఫైలింగ్ చేయవచ్చు. ఈ సౌకర్యాన్ని సామాన్య పౌరుడై నా, గుర్తింపున్న అడ్వొకేట్ అయినా వాడుకోవచ్చు. ఈ సౌకర్యాన్ని వాడాలనుకొనేవారు ://.//20160823152710/://-./-/. వెబ్పేజీని యాక్సెస్చేసి యూజర్గా నమోదు చేసుకోవాల్సి ఉంటుంది.
సుప్రీంకోర్టు తీర్పులు, వివిధ హైకోర్టుల తీర్పులను కోర్టు తీర్పుల సమాచార సాధనం పేరిట అందుబాటులో వుంచారు. కంప్యూటర్‌లో://.//. అనే చిరునామాను టైప్ చేసి, జడ్జిమెంట్ ఇన్ఫర్మేషన్ సిస్టం అనే వెబ్‌సైట్‌నుంచి తీర్పులకు సంబంధించిన సమాచారాన్ని పొందవచ్చును. ఈ కింది వర్గీకరణ ప్రకారం తీర్పుల సమాచారాన్ని తెలుసుకోవచ్చు.